Presidente del Principáu d'Asturies

El Presidente del Principáu de Asturies, d'acordies l'Estatutu d'Autonomía d'Asturies, preside'l Conseyu de Gobiernu del Principáu d'Asturies, y dirixe la so actividá, coordina l'Alministración de la comunidá autónoma, noma y separta a los conseyeros y caltién la suprema representación del Principáu y la ordinaria del Estáu n'Asturies. Ye escoyíu pola Xunta Xeneral del Principáu d'Asturies d'ente los sos miembros y ye nomáu pol Rei d'España.

 Eleición 
La eleición del presidente ta regulada pola llei autonómica 6/84, que sigue'l llamáu «modelu de pura eleición». Prodúzse tres la constitución de la Xunta Xeneral del Principáu o col cese del anterior presidente. Van ser candidatos a Presidente toos aquellos diputaos que fueren propuestos por un mínimu de cinco d'ellos. Arriendes d'ello, pue haber más d'un candidatu.

Tolos candidatos van esponer el so programa de gobiernu na mesma sesión y, tres ella, va celebrase la primer votación, conxunta para toos ellos. Si dalgún candidatu llograra mayoría absoluta nesta votación, resultaría escoyíu. En casu contrariu, fadríase una nueva votación, trescurríes 48 hores, con namái los dos candidatos más votaos. Nesti casu, resultaría escoyíu'l candidatu con mayor númberu de votos (mayoría simple). 

En casu d'empate, repitiríase la votación cada 48 hores a lo menos. En tolos casos, los diputaos voten públicamente y por llamamientu, contestando col nome d'un candidatu o cola espresión «asténgome» («me abstengo», en castellanu). Si pasaos dos meses dende la constitución de la Xunta Xeneral, nun foi escoyíu nengún candidatu, ésta va quedar disuelta y daráse en convocar eleiciones nueves. 

 Presidentes d'Asturies 
+ 
Llista de presidentes d'Asturies  Periodu Presidente  Partíu  1981 - 1983 Rafael Fernández Álvarez1 FSA-PSOE  1983 - 1991 Pedro de Silva Cienfuegos-Jovellanos  FSA-PSOE  1991 - 1993 Juan Luis Rodríguez-Vigil FSA-PSOE  1993 - 1995 Antonio Trevín Lombán FSA-PSOE  1995 - 1999 Sergio Marqués Fernández PP/URAS  1999 - 2011 Vicente Álvarez Areces FSA-PSOE 2011 - 2012 Francisco Álvarez Cascos FAC 2012 - 2019 Javier Fernández Fernández FSA-PSOE 2019 - Act. Adrián Barbón FSA-PSOE
1 Preautonómicu hasta'l 11 de xineru de 1982

 Presidentes d'Asturies 

 Referencies 

Categoría:Presidentes del Principáu d'Asturies
Categoría:Llistes de política
Categoría:Llistes d'Asturies